Miestne zastupiteľstvo mestskej časti Bratislava-Petržalka

Materiál na rokovanie Miestneho zastupiteľstva
mestskej časti Bratislava-Petržalka konaného
dňa 3. februára 2009

Materiál číslo: 298/2009

K bodu: Kontrola plnenia uznesení Miestneho zastupiteľstva mestskej časti Bratislava-Petržalka splatných k 31.12. 2008_______________________________________

Predkladá:					Návrh uznesenia:
				
Marián Miškanin				Miestne zastupiteľstvo Mestskej časti 
prednosta 					Bratislava-Petržalka

						berie na vedomie 

Kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.12.2008

Prerokované:					m e n í
v miestnej rade				
dňa 20. januára 2009		termín plnenia uznesenia Miestneho zastupiteľstva mestskej časti Bratislava-Petržalka č. 272/2008 v bodoch č. 2 a č. 3 na 28.2.2009 

Spracovateľ:					
Denisa Paulenová
odd. organizačných vecí

Kontrola uznesení Miestneho zastupiteľstva mestskej časti Bratislava-Petržalka
splatných k 31. 12. 2008 

376	10.10.2006	Miestne zastupiteľstvo mestskej časti Bratislava-Petržalka
s ch v a ľ u j e 
1.	zmenu uznesenia Miestneho zastupiteľstva mestskej časti Bratislava-Petržalka č. 345 z 27.6.2006 v podmienkovej časti uznesenia v znení: „.... za podmienky podpísania darovacej zmluvy investície minimálne 10 mil. Sk na vybudovanie športových centier mládeže v ZŠ Dudova č. 2 a v ZŠ Budatínska č. 61“
2.	predĺženie platnosti uznesenia Miestneho zastupiteľstva mestskej časti Bratislava-Petržalka č. 345 z 27.6.2006 do 30 dní od  schválenia tohto uznesenia, t.j. do 9.11.2006.
Plnenie:
FC Artmedia sa zaviazala preinvestovať do projektu „revitalizácia školského areálu ZŠ Budatínska“ zmluvne dohodnutú čiastku. V súčasnosti v školskom areáli prebiehajú práce na výstavbe multifunkčného ihriska s predpokladaným termínom ukončenia 31.12.2008. 
Informácia o stave budovania areálu bola predložená na rokovanie Miestnej rady mestskej časti Bratislava-Petržalka 2.12.2008 vrátane fotodokumentácie aktuálneho stavu, informácie o vykonaných a plánovaných činnostiach. Termín ukončenia revitalizácie sa vzhľadom na poveternostné podmienky posunul na jar 2009.
Z uvedeného dôvodu navrhujeme termín kontroly 30.4. 2009.	neuvedený	31.10.2007
NT:
28.2.2008
NT: 31.5.2008
NT: 30.9.2008
NT: 12/2008	
161	4.3.2008	Miestne zastupiteľstvo mestskej časti Bratislava-Petržalka ukladá  prednostovi miestneho úradu  predložiť do najbližšieho zasadnutia miestneho zastupiteľstva rozpis rozpočtových kapitol „miestny úrad“ a „volení funkcionári“ v detailnej rozpočtovej klasifikácii (položky a podpoložky). Ďalej štvrťročne predkladať informáciu o ich  čerpaní.
Plnenie k 31.12.2008
Uznesenie sa plní. Informácia o čerpaní uvedených položiek bola predložená na rokovanie MZ dňa 16.12.2008.
Nakoľko však túto položku v programovom rozpočte nie je možné sledovať, navrhujeme sledovanie uvedenej položky v súčasnej forme zrušiť.	04/2008
štvrťročne	NT:
06/2008
09/2008
12/2008
04/2009	
250	30.9.2008	Miestne zastupiteľstvo mestskej časti Bratislava-Petržalka
u k l a d á  prednostovi miestneho úradu
pripraviť aktualizovanú koncepciu budovania cyklotrás v mestskej časti Bratislava-Petržalka v súčinnosti s projektovými zámermi magistrátu Hl. mesta SR Bratislavy, mestskej organizácie STARZ a Bratislavského samosprávneho kraja a s identifikáciou možných zdrojov financovania.
Plnenie: Uznesenie je splnené. 
Materiál „Návrh riešenia cyklotrás v mestskej časti Bratislava-Petržalka“ je predložený na rokovanie miestnej rady v mesiaci január 2009 a následne na zasadnutie miestneho zastupiteľstva 3.2.2009.	30.12.2008		
259	28.10.2008	Miestne zastupiteľstvo mestskej časti Bratislava-Petržalka
1. n e s ch v a ľ u j e
odpustenie poplatkov z omeškania úhrady nájomného a plnení poskytovaných s užívaním bytu žiadateľovi p. Miroslavovi Sahulovi, Bohrova 5, byt č. 80 
ž i a d a  starostu mestskej časti,
aby s p. Miroslavom Sahulom uzatvoril zmluvu o nájme bytu na dobu neurčitú po zaplatení dlhu
Plnenie: Uznesenie je splnené.
Pán Sahúl už vyplatil aj penále; nájom bytu mu bol zmenený na dobu neurčitú.	neuvedený		
270	28.10.2008	Miestne zastupiteľstvo mestskej časti Bratislava-Petržalka
ž i a d a  prednostu miestneho úradu, 
aby sa obrátil na magistrát hlavného mesta, Paming, prípadne iné orgány, vo veci sochy Oľgy Trebitschovej od autora A. Riegeleho za účelom navrátenia sochy do mestskej časti Petržalka. O umiestnení sochy rozhodne Miestne zastupiteľstvo mestskej časti Bratislava-Petržalka.
Plnenie: Uznesenie je splnené.
Mestská časť sa v zmysle uvedeného uznesenia písomne obrátila na Magistrát hlavného mesta SR Bratislavy dňa 31.10.2008.  Dňa 1.12.2008 sme obdržali odpoveď od Pamingu ako správcu pamiatok, ktorý z dôvodu poškodenia pomníka Oľgy Trebitschovej zabezpečil jeho demontáž v roku 2003. Nakoľko sa však uvažovalo s osadením tejto sochy v Starom meste, Paming  žiada o zaslanie rozhodnutia miestneho zastupiteľstva o umiestnení pomníka v Sade Janka Kráľa, aby toto rozhodnutie mohla odsúhlasiť Komisia kultúry a ochrany historických pamiatok MsZ Bratislavy. V prípade, ak dôjde k znovuosadeniu pomníka v Sade Janka Kráľa, Paming žiada mestskú časť Petržalka o spoluprácu pri inštalovaní pomníka (vybudovanie základovej kontštrukcie a napojenie na inžinierske siete). Nakoľko rokovanie o zozname historických pamiatok v Petržalke a teda aj o znovuosadení tejto sochy na území Petržalky nebolo z dôvodu prerušenia rokovania dňa 16.12.2008 doriešené, predpokladáme rozhodnutie na zasadnutí MZ 3.2.2009. 
Miestna rada na svojom zasadnutí dňa 20.1.2009 uložila komisii kultúry predložiť návrhy na osadenie sochy Oľgy Trebitschovej v termíne do 21.4.2009.	neuvedený		
272	25.11.2008	Miestne zastupiteľstvo mestskej časti Bratislava-Petržalka
u k l a d á  prednostovi miestneho úradu
1. Rokovať s hlavným mestom ohľadom zabezpečenia prenájmu pozemkov pod novovybudovanými a existujúcimi kontajnerovými stanovišťami za primeraných podmienok.
2. Vypracovať zjednodušený spôsob vybavovania pre ohlásenie drobnej stavby a pre vydanie stavebného povolenia pre budovanie a rozšírenie kontajnerových stanovíšť.
3. Vypracovať zjednodušený spôsob vybavovania pre ohlásenie drobnej stavby pri uzamykaní a zastrešovaní existujúcich kontajnerových stanovíšť.
4.	Vypracovať systém kontroly živnostníkov a firiem zaoberajúcich sa činnosťami, pri ktorých vzniká odpad.
5.	Pripraviť informácie pre občanov a správcov o povinnostiach s nakladaním s odpadmi a zverejniť ich prostredníctvom Petržalských novín, letákov a internetovej stránky mestskej časti.
Plnenie:
Bod č. 1: V mesiaci decembri 2008 rokoval prednosta miestneho úradu s vedúcou odd. prenájmu nehnuteľností magistrátu, kde boli vznesené požiadavky k návrhu nájomnej zmluvy na pozemok pre kontajnerové stojiská, ktorým bolo z časti vyhovené.
Body č. 2. a 3. - žiadame posunúť termín plnenia do 15.2.2009.
Bod č. 4: Mestská časť má zavedený systém kontroly živnostníkov a firiem, kde uzatvorenie zmluvy s OLO je podmienkou vydania rozhodnutia o povolení prevádzky. V priebehu mesiaca januára budú v spolupráci s OLO preverené  tieto zmluvy.
Bod č. 5:  Práce na letáku finišujú, informačné letáky budú expedované koncom mesiaca januára 2008.
Navrhujeme nový termín kontroly 28.2.2009	

30.12.2008

15.12.2008

15.12.2008

neuvedený

neuvedený